SERTI-PROJEKTIN PALAVERI 4/2003
Aika	3.3.2003, klo 15.00

Paikka	Agora C223.1, Mattilanniemi
Läsnä	Stresstech Oy:n edustajina:

Tapio Hirvelä
Aapo Tamminen (saapui n. 15.10)

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Susanna Blomqvist		puheenjohtaja
Pekka Pakari		sihteeri
Antti Korhonen
Heikki Mylläri

1§
Puheenjohtaja avasi kokouksen klo 15.00. Puheenjohtajaksi valittiin Susanna Blomqvist ja sihteeriksi Pekka Pakari.

2§
Tarkistetaan edellisen kokouksen pöytäkirja

Tapio Hirvelä ei nähnyt tarvetta, että edellisen kokouksen pöytäkirjaa käydään läpi, koska se on kuitenkin toimitettu kaikille sähköpostilla ja lisäksi nähtävillä projektin web-sivulla. Lisäksi hän mainitsi Stresstech Oy:n toimitusjohtajan Lasse Suomisen lukeneen edellisessä kokouksessa läpikäydyn projektisopimuksen, johon hänellä(Suomisella) ei ollut huomautettavaa.

Santanen kuitenkin tiedusteli missä vaiheessa projektin dokumentit ovat. Lisäksi hän huomautti edellisestä pöytäkirjasta, että kohdassa kahdeksan tulisi selvästi tuoda esille se, että moottoroita voi olla useampikin kuin kolme. Tähän Hirvelä totesi, että testauksessa, johon StressLogicia yleensä käytetään, riittää kolme moottoria, joten ohjelman tulisi olla helposti käytettävissä kolmelle moottorille, ja lisäksi optio muille.

Antti Korhonen ehdottikin, että ohjelmaan tehdään 3 controllia moottoreille ja muut moottorit voidaan valita jonkinlaisesta listasta. Santasen mielestä näitä kolmea moottoria tulee pystyä helposti hallitsemaan suoraan käyttöliittymästä ja näppäimistöltä.

PÄÄTÖKSET: Pöytäkirjat hyväksyttiin, mutta kohtaan kahdeksan lisätään huomio useammasta moottorista. Lisäksi toteutettava sovellus tehdään helppokäyttöiseksi ajatellen kolmea moottoria, mutta optiolla useammistakin moottoreista.

3§
Tarkistetaan projektiryhmän ajankäyttövihot

Tarkasteltiin projektiryhmän jäsenten ajankäyttövihkoja. Santanen kyseli projektipäällikön perään, koska näki tämän hyväksi projektin kannalta. Korhonen ei nähnyt tätä tarpeelliseksi, eikä projektipäällikön valinnasta tehty päätöksiä.

PÄÄTÖS: Ajankäyttövihot hyväksyttiin.

4§
Projektisopimuksen tarkastelua

Hirvelä totesi vielä, että Lasse Suominen on hyväksynyt sopimuksen ja tiedusteli sopimuksen allekirjoituksesta. Santanen sanoi vielä silmäilevänsä sopimusta kokouksen aikana.

Tässä vaiheessa ei vielä kuitenkaan tehty päätöksiä sopimuksen allekirjoituksesta.

5§
Keskustellaan projektisuunnitelmasta ja aikataulusta

Heikki Mylläri kertoi projektisuunnitelman olevan lähes valmis, mutta totesi tehtävänjaon olevan hieman ongelmallista tässä vaiheessa.

Santanen tiedusteli Stresstech Oy:n edustajilta kuinka he haluavat, että suunnitelmaa käydään läpi. Hirvelä halusi perehtyä suunnitelmaan rauhassa ja ehdotti asian hautumaan jättämistä.

Santanen kävi läpi parannusehdotuksia. Hän halusi, että projektin taustoja ja tavoitteita kuvataan suunnitelmassa tarkemmin, sekä lukuun 3 hän ehdotti jonkinlaista kuvaa kokonaisuudesta, johon sovellus toteutetaan. Lisäksi hän halusi aikataulu-kohtaan janakaaviota, ja toivoi varsinkin toteutuksen jakoa pienempiin osakokonaisuuksiin.

Mylläri tiedusteli vielä tarkemmin yrityksen taustoja, mutta Hirvelä totesi, että kaikki oleellinen on kerrottu Ilkka Urtamon kirjoittamassa dokumentissa, joka on jaettu ryhmälle.

Tämän jälkeen Santanen halusi suunnitelmassa tarkennettavan taustoja nykytilanteesta ja ongelmista sekä projektin tavoitteita. Taustoista Hirvelä kertoi suunnitelleensa StressLogicin ja tähdensi, että on olemassa softaa jolla ohjataan StressLogicia, mutta ei varsinaiseen SL:n testaukseen. Santanen kaipaili vielä rakennekuvaa projektisuunnitelmaan.

Mylläri halusi tietää Urtamon tittelin ja osuudesta tässä projektissa. Hirvelä kertoi Urtamon olevan ohjelmistosuunnittelija, mutta hänellä ei ole merkittävää osuutta projektissa. Santasen mukaan Urtamo haluaa kuitenkin olla perillä projektissa tapahtuvista asioista, ja hän on myös mukana projektin postituslistalla.

Suunnitelman parannuksista Santanen mainitsi vielä projektin ja sovelluksen tarkoitusten sekä kuvausten tarkentamisesta.

PÄÄTÖKSET: Suunnitelmaa tarkennetaan vielä tarkoitusten ja tavoitteiden sekä taustojen osalta. Lisäksi lukuun kolme lisätään kuva ja aikatulusta tehdään janakaavio, jossa toteutus on jaettu pienempiin osiin.

6§
Vaatimusmäärittelyn tarkastelua

Rainer Koreasalo totesi vaatimusmäärittelyn olevan lähes suoraan Urtamon dokumentista, ja pienten korjausten jälkeen näyttävän ihan hyvältä. Hirvelä oli asiasta samaa mieltä, mutta halusi kolmannen luvun kuvaan tarkennuksia varsinkin StressLogicin osalta. Hän piirsikin tarkemman kuvan StressLogicista ja antoi sen ryhmälle.

Santanen ei ollut vielä tarkastanut vatimusmäärittelyn uusinta versiota, ja sanoi käyvänsä sen alkuviikolla läpi.

PÄÄTÖKSET: Luvun kolme kuva tehdään uudestaan, ja lisäksi Santanen käy vaatimusmäärittelyn läpi antaen palautetta.

7§
Alustava GUI-katsaus

Korhonen kertoi, että mitään näytettävää ei vielä ole, johtuen Visual Studion vaikeudesta. Samalla hän tiedusteli, tehdäänkö sovellus SDI vai Dialog –pohjaisena. Aapo Tammisen mielestä Dialog-pohjainen on parempi, ja esim. esille tullut status-rivi voidaan toteuttaa Edit-kenttänä, joka asetetaan read-only –tilaan.

PÄÄTÖS: Käyttöliittymää tarkastellaan uudemman kerran seuraavassa kokouksessa.

8§
Muut esille tulleet asiat

Mylläri tiedusteli koska suunnitelmien tulisi olla valmiina, johon Koreasalo totesi, että ryhmä sopii siitä keskenään, eikä aikatauluun otettu tarkemmin kantaa.

Santanen kertoi, että sovellussuunnitelmaa voisi jo ruveta tekemään, jonka myötä vaatimukset selvenevät ja sitä kautta myös vaatimusmäärittelyyn saattaa tulla muutoksia.

9§
Sovitaan osallistujien seuraavista tehtävistä

PÄÄTÖS:

Santanen käy vaatimusmäärittelyn läpi ja kierrättää projektisopimusta laitoksella, jonka jälkeen Stresstech Oy:n edustajat allekirjoittavat sen seuraavassa kokouksessa.

Projektiryhmä tekee sopimuksesta kuusi kopiota ja allekirjoittaa ne. Lisäksi projektisuunnitelmaan sekä vaatimusmäärittelyyn tehdään vaaditut muutokset. Ryhmä aloittaa myös sovellussuunnitelman ja käyttöliittymän tekemisen.

10§
Sovitaan seuraavan kokouksen aika ja paikka

PÄÄTÖS:  Seuraava kokous pidetään ma 10.3.2003 kello 15.00 Agorassa tilassa AgC223.1.

11§
Puheenjohtaja päätti kokouksen kello 15.50. Pöytäkirja on nähtävillä osoitteessa http://kotka.it.jyu.fi/serti/